****

**ΣΥΛΛΟΓΟΣ ΔΙΚΑΣΤΙΚΩΝ ΥΠΑΛΛΗΛΩΝ ΑΘΗΝΑΣ**

**Πρώην Σχολή Ευελπίδων, Πρωτοδικείο Αθηνών, κτίριο 12, ισόγειο, Τ.Κ. 11362**

**Τηλ. 210 8842403, 210 8840370, Fax: 210 8842403,** [**www.sdya.gr**](http://www.sdya.gr)

**Αθήνα 15 / 03 / 2023**

**Αρ. Πρωτ: 79**

**24ΩΡΗ ΑΠΕΡΓΙΑ - ΠΕΜΠΤΗ 16 ΜΑΡΤΙΟΥ**

**ΑΠΕΡΓΟΥΜΕ!**

Εδώ και μέρες, απ’ όταν συνέβη η πολύνεκρη σύγκρουση τρένων στα Τέμπη, οι δρόμοι όλης της χώρας έχουν κατακλυστεί από δεκάδες χιλιάδες ανθρώπους όλων των ηλικιών – εργαζόμενους, μαθητές και φοιτητές, που έχουν μετατρέψει τη θλίψη και την οργή σε αγώνα και διεκδίκηση κόντρα στην πολιτική που στο βωμό του κέρδους θυσιάζει ανθρώπινες ζωές!

Σ’ αυτές τις μεγαλειώδεις κινητοποιήσεις συμμετέχει και ο Σύλλογος Δικαστικών Υπαλλήλων Αθηνάς απαιτώντας: “Το έγκλημα στα Τέμπη να μη συγκαλυφθεί”, όπως ήταν και το σύνθημα στο πανό μας στη συγκλονιστική απεργιακή διαδήλωση της 8ης Μάρτη.

**ΣΥΝΕΧΙΖΟΥΜΕ, ακόμα περισσότεροι, ακόμα πιο αποφασισμένοι, ενώνουμε τις φωνές μας με όλες τις εργαζόμενες, όλους τους εργαζόμενους όλο τον λαό.**

**ΣΥΜΜΕΤΕΧΟΥΜΕ μαζικά στην 24ώρη πανελλαδική πανεργατική – πανυπαλληλική απεργία στις 16 Μάρτη για να απαιτήσουμε:**

* να έρθουν στην επιφάνεια οι πραγματικοί ένοχοι του εγκλήματος των Τεμπών και να αποδοθούν οι ευθύνες στους υπαίτιους.
* να σταματήσει η πολιτική των ιδιωτικοποιήσεων, της εμπορευματοποίησης και της λειτουργίας των δημοσίων υπηρεσιών με ιδιωτικοοικονομικά κριτήρια, να σταματήσει να αντιμετωπίζεται η προστασία της εργασίας και της ζωής ως κόστος.

**ΤΟ ΕΓΚΛΗΜΑ ΤΩΝ ΤΕΜΠΩΝ ΔΕ ΘΑ ΣΥΓΚΑΛΥΦΘΕΙ!**

**Διεκδικούμε τη ζωή που μας αξίζει, ζωή με σύγχρονα δικαιώματα, ένα καλύτερο μέλλον για εμάς και τα παιδιά μας.**

**Για το Δ.Σ.**

**Ο Πρόεδρος                                            Η Γεν. Γραμματέας**

**Ντερζής Γεώργιος                                       Δήμου Ειρήνη**